**ΑΝΑΡΤΗΤΕΑ ΣΤΟ ΔΙΑΥΓΕΙΑ**

**Λιβαδειά 02/10/2024**

**Αριθμ. Πρωτ.:19416**

**ΑΠΟΣΠΑΣΜΑ**

**Από το πρακτικό της αριθμ. 34ης /2024 ΤΑΚΤΙΚΗΣ Συνεδρίασης**

**της Δημοτικής Επιτροπής Δήμου Λεβαδέων**

**Αριθμός απόφασης : 347**

**Αποστολή εξώδικης διαμαρτυρίας – πρόσκλησης-δήλωσης του Δήμου Λεβαδέων προς  το ν.π.δ.δ. με την επωνυμία e-ΕΦΚΑ Ηλεκτρονικός Εθνικός Φορέας Κοινωνικής Ασφάλισης , Τοπική Διεύθυνση Α’ Βοιωτίας κλπ.**

Στη Λιβαδειά σήμερα 01η Οκτωβρίου 2024 ημέρα Τρίτη και, ώρα 11.00 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 18994/27-09-2024 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών ήταν παρόντα 6 (έξι) , ήτοι:

**ΠΑΡΟΝΤΕΣ ΑΠΟΝΤΕΣ**

1. Καραμάνης Δημήτριος-Πρόεδρος 1.Ταγκαλέγκας Ιωάννης

2. Καφρίτσας Δημήτριος (αν/κο μέλος κ.Τουμαρά Βασιλείου)

3. Αγνιάδης Παναγιώτης Αν και είχε νόμιμα προσκληθεί

4. Τζουβάρας Νικόλαος (αν/κο μέλος κ. Καλλιαντάση Χρήστου)

5. Τόλιας Δημήτριος (αν/κό μέλος κ.Παπαβασιλείου Αικατερίνης)

6. Μίχας Δημήτριος

Ο Πρόεδρος της Δημοτικής Επιτροπής εισηγούμενος το 1ο θέμα της ημερήσιας διάταξης έθεσε υπόψη των μελών το υπ΄αριθμ. πρωτ. 18875/26-09-2024 έγγραφο της Νομικής Συμβούλου του Δήμου Λεβαδέων κ. Λάμπρου Ιωάννας , στο οποίο αναφέρονται τα ακόλουθα :

*Την   15-12-23 το ν.π.δ.δ. με την επωνυμία e-ΕΦΚΑ Ηλεκτρονικός Εθνικός Φορέας Κοινωνικής Ασφάλισης , Α’ Τοπική Διεύθυνση ΕΦΚΑ Μισθωτών Βοιωτίας, απέστειλε στο Δήμο Λεβαδέων   την ΑΜΕ/ΑΜΑ 9307896770  βεβαίωση οφειλής στην οποία εμφανιζόταν ο δήμος Λεβαδέων ως δήθεν υπόχρεως οφειλής, για τα πρώην νομικά πρόσωπα με τις επωνυμίες, ΔΕΠΑΛ, δήμος Χαιρωνείας και  ΚΑΠΗ  Κυριακίου,  του  ποσού των 238.345 ευρώ από δήθεν ληξιπρόθεσμες ασφαλιστικές εισφορές των ως άνω νομικών προσώπων , επιβαρυμένες με πρόσθετα τέλη, τόκους κλπ, καταμερισμένα ως εξής:*

*Ο Δήμος εμφαινόταν να οφείλει το ποσόν των 4.790,51 ευρώ για την ΔΕΠΑΛ, το ποσόν των 70,96 ευρώ για τον δήμο Χαιρωνείας  και το ποσόν των 233.483,53 ευρώ για το ΚΑΠΗ  κοινότητας  Κυριακίου και συνολικά το ποσόν των 238.435,00 ευρώ.*

*Σε σχετική αλληλογραφία που αναπτύχθηκε μεταξύ του Δήμου και της  τοπικής δ/νσης A  Βοιωτίας, ο ΕΦΚΑ  ισχυρίστηκε με το 761341/12-12-23 έγγραφό του,  πως το ποσό που είχε πιστωθεί από την γενική δ/ση οικον. Υπηρεσιών του Υπουργείου Eσωτερικών υπέρ του δήμου Λεβαδέων το έτος 2014,  για τακτοποίηση των ανωτέρω οφειλών δεν ήταν επαρκές για την κάλυψη των ασφαλιστικών εισφορών που ώφειλαν τα καταργηθέντα νομικά πρόσωπα και συγκεκριμένα ότι  ενώ το σύνολο των οφειλόμενων ασφαλιστικών εισφορών ήταν το ποσόν των 315.240, 94 ευρώ, το πιστωμένο υπέρ του δήμου ποσόν ανερχόταν στις 210.727,45 ε με αποτέλεσμα ο δήμος Λεβαδέων να οφείλει επιπλέον  το ποσόν των 104.513,49 ε.*

*Παρά το γεγονός ότι γνωρίζαμε ότι ουδεμία οφειλή μας υπήρχε για τις ανωτέρω αιτίες προς το ΕΦΚΑ, κατόπιν των ανωτέρω ερευνήθηκε από μας   έως αδύτου το θέμα και απεδείχθησαν πέραν πάσης αμφισβητήσεως τα εξής:*

*Η  Γενική Δ/ση Οικον. Υπηρεσιών του υπουργείου Εσωτερικών απέστειλε την 41696/23-12-2016  χρηματική εντολή προς το Ταμείο Παρακαταθηκών και Δανείων. Εμφαίνεται στην ως άνω εντολή η χρέωση  του υπουργείου Eσωτερικών. Στον πίνακα ανάλυσης ποσών της χρηματικής εντολής ως άνω αναφέρεται στον αριθμό 9 ως αποδοτέο ποσόν  στο τότε ΙΚΑ, υπέρ του Δήμου Λεβαδέων,  το ποσόν των 104.513,49 ευρώ., σύμφωνα μάλιστα με τα προβλεπόμενα στις αποφάσεις του υπουργείου Εσωτερικών και Οικονομικών.*

*Το Ταμείο Παρακαταθηκών και  Δανείων, με το υπ αρ. 47140/12-4-24 έγγραφό του βεβαίωσε ότι κατέθεσε στην Εθνική τράπεζα το ποσόν των 104.513,49 ε με αιτιολογία συμψηφισμός οφειλών ΟΤΑ Λιβαδειάς προς το τοπικό κατάστημα ΙΚΑ Λιβαδειάς.*

*Κι ενώ από τα παραπάνω δημόσια έγγραφα   που έχει στα χέρια του ο ΕΦΚΑ προκύπτει σαφώς ότι ο Δήμος Λεβαδεων ουδεμία απολύτως οφειλή έχει από τις ασφαλιστικές εισφορές, όπως ισχυρίστηκε ο ΕΦΚΑ, κι ενώ έχουν εξοφληθεί μέχρι κεραίας οι απαιτήσεις του ΕΦΚΑ προς το ΚΑΠΗ Κυριακίου,  ΔΕΠΑΛ και  δήμου  Χαιρωνείας  ,* ***ο ΕΦΚΑ   χωρίς   να ανταποκριθεί επιμελούμενος την διασταύρωση των στοιχείων,*** *όπως όφειλε , μας  υποχρεώνει (τον Δήμο  Λεβαδέων), να προβούμε  σε ρύθμιση μη υπαρχουσών οφειλών,  για να λάβουμε ασφαλιστική ενημερότητα, παραπέμποντας το θέμα στις καλένδες αφενός και αδιαφορώντας για την ζημία που υπέστημεν  και   υφιστάμεθα  από την μη εκτέλεση του καθήκοντός τους αφετέρου.*

*Επειδή μέχρι και σήμερα-  εννέα μήνες μετά-, ο ΕΦΚΑ αρνείται την τακτοποίηση της εκκρεμότητας ως άνω, η οποία όμως επιφέρει βλάβη στο Δήμο,****συντρέχει επείγουσα περίπτωση αποστολής εξώδικης διαμαρτυρίας- πρόσκλησης-δήλωσης*** *του Δήμου Λεβαδέων για  άμεση διαγραφή της ανύπαρκτης οφειλής,  και απόδοση των παρακρατηθέντων ποσών, και σε περίπτωση μη επίλυσης του θέματος , η προσφυγή του Δήμου Λεβαδέων στην Δικαιοσύνη.*

*Καλείται η Δημοτική Επιτροπή σύμφωνα με τα εκτεθέντα, να αποφασίσει  την αποστολή ή μη  εξώδικης  πρόσκλησης-δήλωσης-διαμαρτυρίας  προς  το ν.π.δ.δ. με την επωνυμία e-ΕΦΚΑ Ηλεκτρονικός Εθνικός Φορέας Κοινωνικής Ασφάλισης , Τοπική Διεύθυνση Α’ Βοιωτίας κλπ.*

Στη συνέχεια ο Πρόεδρος κάλεσε τα μέλη να αποφασίσουν σχετικά.

**Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

-Τις διατάξεις του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

- Την αριθμ. 286/2023 Απόφαση Δημοτικού Συμβουλίου (ΑΔΑ:9603ΩΛΗ-5ΤΤ) όπου ψηφίστηκε ο προϋπολογισμός οικονομικού έτους 2024 του Δήμου Λεβαδέων και εγκρίθηκε με την αριθμ.πρωτ. 6696/24-1-2024 (ΑΔΑ:ΨΥ4ΧΟΡ10-Σ0Π) Απόφαση του Γραμματέα της Αποκεντρωμένης Διοίκησης Θεσσαλίας-Στερεάς Ελλάδας.

- Την 41696/23-12-2016  χρηματική εντολή της  Γενικής Δ/σης Οικον. Υπηρεσιών του υπουργείου Εσωτερικών προς το Ταμείο Παρακαταθηκών και Δανείων

- Το με αρ. πρωτ. 47140/12-4-24 έγγραφο του Ταμείου Παρακαταθηκών και  Δανείων

- Το με αρ. πρωτ. . 18875/26-09-2024 έγγραφο της Νομικής Συμβούλου του Δήμου Λεβαδέων που είχε διανεμηθεί .

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση

. **ΑΠΟΦΑΣΙΖΕΙ ΟΜΟΦΩΝΑ**

Την αποστολή εξώδικης  πρόσκλησης-δήλωσης-διαμαρτυρίας  για  άμεση διαγραφή της ανύπαρκτης οφειλής,  και απόδοση των παρακρατηθέντων ποσών , προς :

 1. Το   ν.π.δ.δ. με την επωνυμία e-ΕΦΚΑ Ηλεκτρονικός Εθνικός Φορέας

Κοινωνικής Ασφάλισης ,  Τοπική Διεύθυνση  Α΄ Βοιωτίας , (ως οιονεί καθολικού διαδόχου του «ΙΔΡΥΜΑΤΟΣ ΚΟΙΝΩΝΙΚΩΝ ΑΣΦΑΛΙΣΕΩΝ-ΕΤΑΜ», που εδρεύει στην Αθήνα (Αμερικής 12) ΑΦΜ: 997072577 Δ.Ο.Υ. Δ’ Αθηνών,  όπως νομίμως εκπροσωπείται από τον Διοικητή του,  και εν προκειμένω και από τον Προϊστάμενο της Περιφερειακής υπηρεσίας συντονισμού και υποστήριξης  Στερεάς  Ελλάδας, που εδρεύει στην Λαμία, οδός Θερμοπυλών αρ. 72.

2. Το  ν.π.δ.δ. με την επωνυμία e-ΕΦΚΑ Ηλεκτρονικός Εθνικός Φορέας Κοινωνικής Ασφάλισης ,  Τοπική Διεύθυνση Α’ Βοιωτίας, που εδρεύει στην Αθήνα (Αμερικής 12) και εκπροσωπείται

νόμιμα, ΑΦΜ: 997072577 Δ.Ο.Υ. Δ’ Αθηνών.

3.Το  ν.π.δ.δ. με την επωνυμία e-ΕΦΚΑ Ηλεκτρονικός Εθνικός Φορέας Κοινωνικής Ασφάλισης , Τοπική Διεύθυνση Α’ Βοιωτίας , ως οιονεί καθολικού διαδόχου του «ΙΔΡΥΜΑΤΟΣ ΚΟΙΝΩΝΙΚΩΝ

ΑΣΦΑΛΙΣΕΩΝ-ΕΤΑΜ», που εδρεύει στην Αθήνα (Αμερικής 12) ΑΦΜ: 997072577 Δ.Ο.Υ. Δ’ Αθηνών,  όπως νομίμως εκπροσωπείται από τον Διοικητή του,  και εν προκειμένω-  και από τον Διευθυντή της Β’ Περιφερειακής Διεύθυνσης ΚΕΑΟ Αττικής, που εδρεύει στην Αθήνα, οδός Μενάνδρου αρ. 41-43, Τ.Κ. 10437

**Η απόφαση πήρε αριθμό 347/2024.**

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΠΙΣΤΟ ΑΠΟΣΠΑΣΜΑ

Λιβαδειά 02 -10-2024

Ο ΠΡΟΕΔΡΟΣ

**ΤΑ ΜΕΛΗ**

1. Καφρίτσας Δημήτριος

2. Αγνιάδης Παναγιώτης

3.Τζουβάρας Νικόλαος ΔΗΜΗΤΡΙΟΣ Κ. ΚΑΡΑΜΑΝΗΣ

4.Τόλιας Δημήτριος ΔΗΜΑΡΧΟΣ ΛΕΒΑΔΕΩΝ

5.Μίχας Δημήτριος